罗栋，字吉甫，江西南昌府丰城县人，明朝政治人物、进士出身。万历十七年（1589年）己丑科进士，改翰林院庶吉士，授户科给事中，疏论大理丞赫瀛诸罪状，得旨斥去。转刑科，西事方炽，宁夏捷书久不报，议遣大臣行边。栋抗言剿则督抚足矣，款则更遣奚为？竟报罢。改礼科，寻董两宫大役，不扰而成。台臣疏易名之滥，应议者七十馀人，栋谓议夺固也，独无议予哉！疏应补者十五人，皆名卿阙典，下所司议行。时采榷中使四出，海内骚动，栋屡疏请罢，竟以左迁，母老乞归养。